Para outras páxinas con títulos homónimos véxase: Limerick.
A Book of Nonsense, de Edward Lear*A Book of Nonsense*, de Edward Lear
 Ilustración dun *limerick*, de Edward Lear .
O ***limerick*** é unha forma poética monostrófica moi coñecida no mundo anglosaxón. Está formado por cinco versos, xeralmente de tipo anapésico ou anfibraico, cun esquema de rima estrita: AABBA. As dúas primeiras liñas riman coa última, e a terceira coa cuarta, que adoitan ser máis curtas. O *limerick* adoita ser humorístico en intención e moitas veces obsceno.

Historia
--------

Esta estrofa adoita datarse en Inglaterra dos primeiros anos do século xviii. Foi popularizado polo escritor e poeta Edward Lear no século xix, aínda que non usou ese nome para a estrofa.

Gershon Legman, que compilou a maior antoloxía do xénero, sostivo que *o limerick* verdadeiro, como forma popular, é sempre obsceno, citando puntos de vista similares de Arnold Bennett e George Bernard Shaw,  e describindo *o limerick* "limpo" como *"unha moda fugaz e tema de concursos de revistas, que raramente supera a mediocridade"*. Desde o punto de vista folclórico, a forma é esencialmente transgresora; a violación de tabús forma parte da súa función.

Aldous Huxley, Rudyard Kipling, Dante Gabriel Rossetti, John Updike, Erica Jong, W. H. Auden, Mark Twain e James Joyce, entre outros, cultivaron esta forma.

### Forma

Os versos 1, 2 e 5 son máis longos, normalmente con tres pés de tres sílabas (anapaestos ou anfibrados), que riman entre si, e as liñas 3 e 4 son máis pequenas con dous pés de 3 sílabas, tamén rimando entre si. 

O esquema de rima é AABBA.

Fóra do mundo anglosaxón, o poeta brasileiro Joaquim Sousa Andrade (Sousândrade) foi influenciado por esta forma poética no seu libro *A Guesa*.

### Orixe

*Limerick* nas paredes de Limerick, Irlanda
O nome do poema é xeralmente considerado como unha referencia á cidade irlandesa de Limerick, pero o seu uso foi documentado por primeira vez en Inglaterra en 1846, cando Edward Lear publicou *A Book of Nonsense*. Trata, a maioría das veces, de temas de tendencia humorística, ás veces obscenos.

Gerson Legman, que compilou unha ampla e erudita antoloxía, considerou o *limerick* verdadeiro como unha forma popular, é xeralmente obscena. Tales puntos de vista tamén son mantidos por Arnold Bennett e George Bernard Shaw.[]

Ilustración con *limerick* de Hercules e Waggoner.
#### Etimoloxía

Debátese a orixe do nome desta forma. O seu uso documentouse por primeira vez en Inglaterra en 1898 (no *New English Dictionary* ), e nos Estados Unidos en 1902, pero posteriormente documentáronse varios casos anteriores. O nome tómase xeralmente como unha referencia á cidade ou condado de Limerick, en Irlanda, ás veces ligada aos chamados *Maigue Poets* irlandeses, e pode derivar dunha forma anterior de chistes en verso de xogos de salón, que tradicionalmente incluían un estribillo coa frase: «*Will [or won't] you come (up) to Limerick?*» [«Virás [ou "non virás""] a Limerick?»]. A frase *"come to Limerick"* coñécese no *argot* estadounidense desde a Guerra civil, tal e como documentan o *Historical Dictionary of American Slang* e a American Dialect Society List. Un significado desta frase, proposto por Stephen Goranson na lista ADS, podería referirse ao Tratado de Limerick, que significa *rendición*. 

Nos arquivos da American Dialect Society, o primeiro rexistro de *Limerick* deste tipo de poemas data de 1880, nun xornal de Saint John, New Brunswick, acompañado dunha melodía aparentemente popular.

There was a young rustic named Mallory,
who drew but a very small salary.
When he went to the show,
his purse made him go
to a seat in the uppermost gallery.
Won't you come to Limerick?
### Edward Lear

O *Limerick* foi popularizado por Edward Lear no seu primeiro *Book of Nonsense* de 1845 e nun traballo de 1872 sobre o mesmo tema. Lear escribiu 212 *limericks* que caen dentro da literatura (*nonsense*) sen sentido. Na súa época era habitual achegar ao poema unha ilustración *ad hoc.*

O seu verso final era unha especie de conclusión, normalmente unha variante do primeiro verso, rematado na mesma palabra.

#### Exemplos

* Exemplo con tradución ao galego:

*There was an old man of Hong Kong,* 
*Who never did anything wrong;*

*He lay on his back,*

*With his head in a sack,*

*That innocuous old man of Hong Kong*

Había un vello de Hong Kong, 

que todo fixo sempre bon, 

deitouse sobre as costas, 

coa cabeza nunha bolsa

o inocuo ancián de Hong Kong.
* Outro exemplo, escrito e recitado:

There was a Young Person of Smyrna
*There was a Young Person of Smyrna*

*Whose grandmother threatened to burn her.*

*But she seized on the cat,*
*and said 'Granny, burn that!*
*You incongruous old woman of Smyrna!*

Notas
-----

1. ↑  *Oxford English Dictionary* (2nd edition, 1989), s.v. Limerick.
2. ↑  Apostila Limerique
3. ↑  Un interesante y esotérico *limerick* se encuentra en el diario del reverendo John Thomlinson (1692–1761), en *Six North Country Diaries*, Publications of the Surtees Society, Vol. CXVIII for the year MCMX, p. 78. Andrews & Co. Durham, etc. 1910.
4. ↑  Legman 1988, pp. x-xi.
5. ↑  
	* Limericks Arquivado 09 de xullo de 2010 en Wayback Machine.
6. 1 2  "Poesía divertida para nenos". Arquivado dende o orixinal o 23 de novembro de 2010. Consultado o 13 de febreiro de 2023.
7. ↑  Toda Matéria
8. ↑  Recanto das Letras </ ref>, que é onde se cre que se orixinou<ref>A diversión e absurdo mundo dos limericks[*Ligazón morta*]
9. ↑  [https:/ / todohoratemhistoria.wordpress.com/2014/03/22/limericks-e-limeriques/ Cada hora ten historia]
10. ↑  - limerik-page-103923 Culturell.com[*Ligazón morta*]
11. ↑  .html Poesía risita[*Ligazón morta*]
12. ↑  Loomis 1963, pp. 153–157.
13. 1 2  Hodgson, Charles (4 de marzo de 2010). "Limerick – Podictionary Word of the Day" (en inglés). www.blog.oup.com.
14. ↑  *Saint John Daily News*, Saint John, Novo Brunswick.
Edward Willis, Proprietor, Martes 30 de novembro de 1880, Vol. XLII, nº 281, páx. 4, columna 5
[headline:] 'Wise and Otherwise'.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Limerick Modificar a ligazón no Wikidata*** |

### Bibliografía

* Baring-Gould, William Stuart and Ceil Baring-Gould (1988). *The Annotated Mother Goose*, Random House
* Brandreth, Gyles (1986). *Everyman's Word Games*
* Cohen, Gerald (compiler) (2010). "Stephen Goranson's research into \_limerick\_: a preliminary report"
* *Comments on Etymology* vol. 40, n.º 1-2. (October–November 2010) pp. 2–11.
* Legman, Gershon (1964). *The Horn Book*, University Press.
* Legman, Gershon (1988). *The Limerick*, Random House.
* Loomis, C. Grant (1963). *Western Folklore*, Vol. 22, N.º 3.
* Wells, Carolyn (1903). *A Nonsense Anthology*, Charles Scribner's Sons

### Ligazóns externas

* Deex, Arthur. A completa bibliografía de Limerick anotada de Arthur Deex
* Dilcher, Karl A bibliografía de Karl Dilcher de libros de limerick.
* Poesías de Limerick

|  |  |
| --- | --- |
| Control de autoridades | 
* Wd: Q204698
* AAT: 300417752
* BNF: 12649416z
* BRE: 2144824
* EBID: ID
* FAST: 998850
* JSTOR: limericks
* LCCN: sh85077014

 |